Bilag 05a

Deponering

Kontrakt om drift, vedligehold og videreudvikling af Lex Dania produktion og Statstidende, herunder Modernisering af Lex Dania klient

**Vejledning til tilbudsgiver**:

Dette afsnit er en vejledning til tilbudsgiver i forhold til, hvordan dokumentet skal læses og forstås, og hvad der skal udfyldes og hvordan af tilbudsgiveren.

Instruktionen angivet med kursiv i […] er vejledning til tilbudsgiver i forhold til tilbudsgivers besvarelse og slettes inden Kontraktens underskrivelse. Tilbudsgiver skal såfremt det er angivet som en del af instruktionen, udarbejde en besvarelse af bilaget i forbindelse med udarbejdelse af sit tilbud. Tilbudsgiver kan indsætte sin besvarelse i kravboksene ved at overskrive instruktionsteksten, eller - hvis dette er angivet som mulighed i instruktionen – kan tilbudsgiver vedlægge sin besvarelse som underbilag og indsætte henvisning til sådanne underbilag i kravboksen ved at overskrive instruktionsteksten.

Tilbudsgiver gøres desuden opmærksom på, at bilaget kan indeholde **mindstekrav**, som tilbudsgiver skal opfylde for at komme i betragtning til den udbudte opgave. Ikke-opfyldelse af mindstekrav medfører, at tilbuddet som helhed er ukonditionsmæssigt.

Denne vejledning slettes inden kontraktunderskrift.

Indholdsfortegnelse

[1 Indledning 3](#_Toc163826918)

[1.1 Generelt om deponeringen 3](#_Toc163826919)

[1.2 Frigivelse 4](#_Toc163826920)

[1.3 Rettigheder til det deponerede 5](#_Toc163826921)

[1.4 Omfang og kvalitet og kontrol af det materiale, der deponeres 5](#_Toc163826922)

# Indledning

Dette Bilag 05a (Deponering) angiver kravene til deponeringsordningen, herunder krav til deponeringsaftalen samt betingelserne for Kundens adgang til det deponerede.

## Generelt om deponeringen

|  |  |  |  |
| --- | --- | --- | --- |
|  | Kravtype | M |  |
| Overskrift | Deponeringsordning |
| Kundens krav | Leverandøren er forpligtet til at indgå i en deponeringsordning hos et af Leverandøren uafhængigt og af Kunden godkendt deponeringsinstitut.Leverandøren meddeler senest ved afslutning af Afklaringsfasen Kunden skriftligt om, hvilket deponeringsinstitut, som Leverandøren ønsker at anvende.Kunden skal over for Leverandøren skriftligt godkende deponeringsinstituttet. Kunden kan ikke nægte godkendelse uden saglig grund.Aftalen om deponeringsordningen skal være indgået senest femten Arbejdsdage før, første deponering skal foretages, jf. Krav 5a.5.Leverandøren er forpligtet til at opretholde deponeringsordningen i hele Kontraktens løbetid. |

|  |  |  |  |
| --- | --- | --- | --- |
|  | Kravtype | M |  |
| Overskrift | Dokumentation for indgået deponeringsaftale |
| Kundens krav | Deponeringsordningen skal dokumenteres ved en skriftlig deponeringsaftale mellem Leverandøren og deponeringsinstituttet. Deponeringsaftalen skal være affattet på dansk og overholde Kontraktens krav til deponering.Deponeringsaftalen skal fremsendes til Kunden til godkendelse senest fem Arbejdsdage efter indgåelsen heraf.Kunden meddeler skriftligt Leverandøren om deponeringsaftalen kan godkendes senest fem Arbejdsdage efter modtagelse. |

|  |  |  |  |
| --- | --- | --- | --- |
|  | Kravtype | M |  |
| Overskrift | Vederlag |
| Kundens krav | Vederlaget for etablering af deponeringsordningen afholdes af Leverandøren. |

|  |  |  |  |
| --- | --- | --- | --- |
|  | Kravtype | M |  |
| Overskrift | Formkrav til deponering |
| Kundens krav | Leverandøren skal foretage deponering på et almindeligt anerkendt, varigt elektronisk medie. |

|  |  |  |  |
| --- | --- | --- | --- |
| 1.
 | Kravtype | M |  |
| Overskrift | Tidspunkt for deponering |
| Kundens krav | Deponering skal foretages første gang, der i Transitionsfasen foretages betaling for Ydelser, der omfatter Dokumentation.Herefter skal deponering foretages ved hver efterfølgende betalingsmilepæl under Transitionsfasen, Modernisering af Lex Dania klient eller en Selvstændig Opgave, der jf. Bilag 13 (Prøver) udgør en stor eller mindre kompleks version, og som omfatter betaling for Programmel, Dokumentation eller andet materiale.Såfremt der i en periode på seks måneder ikke har været anledning til at foretage deponering, jf. ovenstående, skal Leverandøren foretage deponering, dog kun hvis der i periode har været foretaget ændringer til Programmel, Dokumentation eller andet materiale. |

|  |  |  |  |
| --- | --- | --- | --- |
|  | Kravtype | M |  |
| Overskrift | Varsling om planlagt deponering |
| Kundens krav | Leverandøren skal senest tyve Arbejdsdage før en planlagt deponering give Kunden skriftlig meddelelse herom.Kunden kan efter en konkret vurdering skriftligt meddele Leverandøren, at en planlagt deponering ikke skal gennemføres. Meddelelse skal gives senest 15 arbejdsdage før den planlagte deponering. |

## Frigivelse

|  |  |  |  |
| --- | --- | --- | --- |
| 1.
 | Kravtype | M |  |
| Overskrift | Frigivelsesbetingelser |
| Kundens krav | Kunden skal kunne få udleveret det deponerede materiale i følgende tilfælde:1. Leverandørens eventuelle konkurs/rekonstruktion/ophør af virksomhed.
2. Leverandørens leveringsnægtelse.
3. Leverandørens misligholdelse, såfremt misligholdelsen har været eskaleret til det højeste niveau i medfør af bestemmelserne herom i samarbejdsorganisationen, jf. Bilag 10 (Samarbejdsorganisation og rapportering) og Kunden dokumenterer, at eskalationen har fulgt processen herfor.
4. Force majeure når der er forløbet 30 Dage efter konstatering af, at force majeure foreligger og denne har forhindret Leverandøren i at levere Løbende Ydelser.
5. At Leverandøren misligholder sin pligt til at deponere Programmel, Dokumentation mv., og ikke inden fire uger efter skriftligt påkrav fra Kunden har ajourført det deponerede materiale.
 |

|  |  |  |  |
| --- | --- | --- | --- |
| 1.
 | Kravtype | M |  |
| Overskrift | Proces for frigivelse |
| Kundens krav | Hvis betingelserne for frigivelse er opfyldt, jf. Krav 5a.7, sker frigivelsen ved, at Kunden fremsætter skriftlig meddelelse herom til depositaren, hvorefter denne straks skal udlevere det deponerede materiale til Kunden.Ved uenighed mellem Parterne om, hvorvidt frigivelsesbetingelserne er opfyldt, håndteres dette i overensstemmelse med eskalationsmodellen som anført i kontraktens punkt 41 og Bilag 10 (Samarbejdsorganisation og rapportering).Hvis Parterne ikke kan opnå til enighed om udlevering efter behandlingen efter Kontraktens eskalationsmodel eller hvis Leverandøren ikke medvirker som forudsat i kontraktens punkt 41 og Bilag 10 (Samarbejdsorganisation og rapportering), har Kunden ret til at få frigivet det deponerede. |

|  |  |  |  |
| --- | --- | --- | --- |
|  | Kravtype | M |  |
| Overskrift | Kunden som udleveringsberettiget |
| Kundens krav | Leverandøren skal i deponeringsaftalen sikre, at Kunden indsættes som udleveringsberettiget i deponeringsaftalen. |

## Rettigheder til det deponerede

|  |  |  |  |
| --- | --- | --- | --- |
|  | Kravtype | M |  |
| Overskrift | Kundens rettigheder til det deponerede |
| Kundens krav | I tilfælde af frigivelse, jf. Krav 5a.7 og Krav 5a.8, har Kunden de i kontraktens punkt 33 beskrevne rettigheder til det deponerede. |

## Omfang og kvalitet og kontrol af det materiale, der deponeres

|  |  |  |  |
| --- | --- | --- | --- |
|  | Kravtype | M |  |
| Overskrift | Deponering af Programmel og Dokumentation m.v. |
| Kundens krav | Med den i kontraktens punkt 33.6 (Deponering) sidste afsnit beskrevne begrænsning skal deponeringsordningen og det deponerede materiale omfatte alle kildekoder (kildetekster) og Dokumentation mv. til Programmel samt værktøjer, der er nødvendige for vedligeholdelse, videreudvikling og drift af Kundens systemkompleks. |

|  |  |  |  |
| --- | --- | --- | --- |
| 1.
 | Kravtype | M |  |
| Overskrift | Kvalitet |
| Kundens krav | Det deponerede materiale skal være i høj kvalitet og udarbejdet i overensstemmelse med God it-skik, herunder fyldestgørende og forståeligt for en eventuel tredjemand således, at Kunden om nødvendigt kan lade Kundens systemkompleks vedligeholde, videreudvikle og/eller drifte hos en ny leverandør.En ny leverandør skal kunne finde det deponerede materiale fuldt tilstrækkeligt til uden usikkerhed at kunne genskabe de relevante miljøer og geninstallere/konfigurere software og data samt idriftsætte, drifte, vedligeholde og videreudvikle Kundens systemkompleks. |

|  |  |  |  |
| --- | --- | --- | --- |
|  | Kravtype | M |  |
| Overskrift | Leverandørens dokumentation af deponering |
| Kundens krav | Leverandøren skal dokumentere, at deponering har fundet sted. Dette gælder alle deponeringer foretaget i henhold til dette bilag. |

|  |  |  |  |
| --- | --- | --- | --- |
|  | Kravtype | EK |  |
| Overskrift | Kontrol foretaget af Leverandøren |
| Kundens krav | Leverandøren skal løbende kontrollere, at det deponerede er intakt, herunder ved hver ny deponering.Såfremt der konstateres Mangler ved medier eller ved materialets rigtighed, skal der ske udbedring inden for femten Arbejdsdage.Kunden skal informeres om, at udbedring er foretaget.Leverandøren er ikke berettiget til vederlag for udbedringen. |
|  | *[Tilbudsgiverne skal indsætte sin påtænkte arbejdsgange for kontrol og kvalitetssikring af det deponerede.**Tilbudsgiver kan vedlægge sin besvarelse af Kravet som underbilag til nærværende bilag nummeret som Underbilag 05a [1,2 ...]. Eventuelle grafiske fremstillinger af den arbejdsgange kan også vedlægges som underbilag nummeret som 05a [1,2 ...]. Henvisninger til sådanne underbilag indsættes i denne celle af kravboksen.****Positive momenter ved evalueringen:****Det vægter positivt ved evalueringen, at beskrivelsen af den påtænkte arbejdsgang i høj grad** *sandsynliggør reduktion af risiko for fejl i det deponerede,*
* *indeholder fastlagte processer der understøtter tidlig og behørig information til Kunden,*
* *sandsynliggør at Leverandøren effektivt kan verificere og kontrollere integriteten af det deponerede,*
* *implementerer en automatiseret kontrolproces for at sikre konsistensen og nøjagtigheden af det deponerede materiale i for hold til tidligere deponeringer]*
 |

|  |  |  |  |
| --- | --- | --- | --- |
|  | Kravtype | M |  |
| Overskrift | Kontrol foretaget af Kunden |
| Kundens krav | Kunden er til enhver tid og for egen regning berettiget til at foretage kontrol af materialet efter, at det er indleveret til deponeringsinstituttet, eventuelt med bistand af tredjemand, jf. Krav 5a.16.Kunden skal med ti Arbejdsdages varsel skriftligt varsle Leverandøren om forestående kontrol af det deponerede materiale efter indlevering.I forbindelse med Kundens kontrol af det deponerede materiale, har Leverandøren ret til at være til stede. Er Leverandøren ikke til stede, kan Leverandøren på skriftlig anmodning få oplyst, hvem der har foretaget kontrollen.Såfremt der konstateres Mangler ved det deponerede i forbindelse med kontrollen, skal Leverandøren foretage udbedring i overensstemmelse med det i Krav 5a.12 anførte. |

|  |  |  |  |
| --- | --- | --- | --- |
| 1.
 | Kravtype | M |  |
| Overskrift | Kontrol foretaget af tredjemand |
| Kundens krav | Såfremt Kunden bistås af eller repræsenteres af en tredjemand i forbindelse med kontrollen, skal denne underskrive en fortrolighedserklæring, såfremt Leverandøren kræver det og kan godtgøre, at der er tale om, at tredjemand vil få adgang til firmafortrolige informationer i relation til Programmel, hvor Leverandøren eller en til Leverandøren koncernforbunden enhed har de immaterielle rettigheder.Fortrolighedserklæringen skal afspejle kontraktens bestemmelser om tavshedspligt. |